বাংলাদেশের দক্ষিণাঞ্চলের জেলা ঝালকাঠীর বিভিন্ন জায়গায় বর্ষা মৌসুমে বসে ভাসমান হাট। বর্ষা মৌসুমের প্রায় প্রতিদিন শত শত নৌকার সমাগম ঘটে এসব হাটে। কোথাও সবজির হাট, কোথাও মৌসুমি ফলের হাট, আবার কোথাও হয়তোবা নৌকার হাট। যারা হয়তো কাশ্মিরের ডাল লেক কিংবা থাইল্যান্ডে ভাসমান বাজার দেখেছেন, তারা হয়তো কিছুটা মিল খুঁজে পাবেন এসব বাজারের সঙ্গে। দু-একদিনের সময় নিয়ে এসব বাজার বেড়িয়ে আসতে পারেন এই বর্ষাকালে।